Aandele mening: Metrofile | Netwerk24
Aandele mening: Metrofile
Deur Simon Brown 10 Januarie 2020 05:00
Metrofile het gesê hy ondersteun ’n voorwaardelike aanbod vir sy aandele teen 330c elk wat deur Housatonic Partners, ’n private ekwiteitsfirma, gemaak is. Dit bied ’n maklike opbrengs met matige risiko.
Die prys is binne die strek waar ek die aanbod sal aanvaar en ten gunste daarvan sal stem. Aandeelhouers sal die Desember 2019 tussentydse dividend (wat in April betaal word) van tussen 5c en 10c per aandeel kry, aangesien die maatskappy sy Keniaanse belastingkwessie opgelos het. Dit sal wins steun.
As die transaksie teen die middel van die jaar afgehandel word, is dit ’n geannualiseerde opbrengs van 35%
As jy aandele teen 285c elk kan koop – wat met die skryf hiervan die aanbod is – en met die veronderstelling dat die dividend 5c per aandeel is – net soos verlede jaar se uitbetaling – sal jy ’n wins van 50c per aandeel maak of ’n opbrengs van 17,5% verdien. As die transaksie teen die middel van die jaar afgehandel word, is dit ’n geannualiseerde opbrengs van 35%.
Die risiko is dat die transaksie nie afgehandel word nie soos ons met Murray & Roberts en Aton gesien het.
Die voorwaardes van hierdie transaksie lyk nie ’n groot probleem te wees nie, want hulle behels die verkryging van skuld en die vind van ’n bemagtigingsvennoot, wat albei maklik vir hierdie kontant-genererende onderneming behoort te wees.
Meer oor: Finweek | Metrofile